Tiener glo verkrag tydens taxi-partytjie; drie dae lank aangehouArgieffoto ŉ Taxibestuurder is Dinsdag in hegtenis geneem nadat hy glo ŉ 14-jarige meisie in Soweto, Gauteng verkrag het. “Die meisie is oorspronklik van Palm Springs,” het ao Kay Makhubela, woordvoerder van die polisie, gesê. Altesaam 26 taxibestuurders wat leerlinge skool toe vervoer, het op 16 Desember ŉ partytjie in ŉ parkeerarea in Soweto gehou. “Die tiener het die partytjie bygewoon,” het Makhubela bygevoeg. “Sy is na die partytjie na ŉ huis in Soweto geneem waar sy glo tot 19 Desember aangehou is.” Die tiener het ŉ saak by die Naledi-polisiestasie aanhangig gemaak nadat sy vrygelaat is. “Ons was sedertdien op soek na die bestuurder van die mikrobus. Hy is uiteindelik in hegtenis geneem en sal Woensdag in die Protea-landdroshof verskyn.”